**Morten Ramm** (født 1978) er en norsk tekstforfatter, bordtennisspiller, tidligere komiker og skuespiller.

Liv og virke
------------

Han debuterte i programserien *Manshow* på TV 2 Zebra i 2006. Her var han med i redaksjonen og hadde egne stunt-reportasjer. Han fungerte også som sidekick for programleder Håvard Lilleheie i studio. Han er også med i *Torsdag kveld fra Nydalen*. Han er kjent for rollene sine DJ Dan og Tommy P. 

I 2007 var Ramm med i *Rikets Røst* med egne reportasjer og på *Manshow* på TV 2 nett-tv. I 2008 var han igjen med i *Manshow* og som stuntreporter i *Torsdagsklubben* på TV 2. I 2008 vant han prisen årets nykommer under Komiprisen 2008.

Har også hatt scenenavnet Dice som frontfigur i bandet Yatzi. Bandet var basert på 1990-årenes teknobølge. Høsten 2008 var Ramm aktuell på VGtv med daglige korttriks. Programmet hadde navnet *Magiske Morten*.

Høsten 2009 var også han med i konkurransen Camp Senkveld i programmet *Senkveld med Thomas og Harald* på TV 2.

I 2014 var han med i påskekrimserien *Toget - På sporet av en morder* sammen med John Brungot. Ramm hadde rollen som Svenn i filmen *Jakten på Berlusconi* fra 2014.

I 2017 ble han verdensmester i brennevin på International Wine and Spirits Competition (IWSC) i London med sin kremlikør dRAMM.

Samme år startet han humornettsiden *Humornieu*, der han selv og flere unge komikere laster opp sketsjer og humorinnslag. Sammen med Einar Tørnquist medvirket han i TV 2-serien *Ramm og Tørnquist redder Norge* (2016–2018) hvor de to reiste rundt til forskjellige steder i Norge for å hjelpe små forretninger i kampen mot kjøpesentre og store kjeder.

I 2019 startet han podkasten *Må på behandling* sammen med Vegar Tryggeseid. I 2020 startet han podkasten *Morten Ramm lar kakla gå... til du sovner*.

Ramm er også deltaker i podkasten og nettprogrammet *Enkel Servering*, sammen med Martin Sleipnes og Ole Soo. Han er blitt nominert til Humorprisen i klassen morsomste på nett i 2022 og 2023.

I 2024 opplyste Ramm om at han slutter som komiker.

Referanser
----------

1. ↑  Morten Ramm på FilmWeb
2. ↑  Bjørshol, Eskil (16. november 2017). «(D)Ramm vant VM i brennevin». *www.hotellmagasinet.no*. Besøkt 16. juni 2022.
3. ↑  Holt, Morten (15. november 2017). «Morten Ramm – verdensmester med DRAMM». *www.horecanytt.no*. Besøkt 16. juni 2022.
4. ↑  Østein David Johansen (21. april 2016). «TV-anmeldelse «Ramm og Tørnquist redder Norge»: Den lille manns kamp». *VG*. Besøkt 29. april 2018.
5. ↑  «Enkel Servering». *www.vg.no* **(norsk)**. Besøkt 11. mars 2022.
6. ↑  ««Pørni» vant morsomste humordrama». *tv2.no*. 10. februar 2023. Besøkt 6. januar 2024.
7. ↑  «Humorprisen 2023: Stem på din favoritt». *vg.no*. 5. januar 2024. Besøkt 6. januar 2024.
8. ↑  Viskjer, Nora (4. april 2024). «Morten Ramm: – Slutter som komiker». *VG* **(norsk)**. Besøkt 4. april 2024.

Eksterne lenker
---------------

* (en) Morten Ramm – kategori av bilder, video eller lyd på Commons Rediger på Wikidata
* (en) Morten Ramm på Internet Movie Database Rediger på Wikidata

* (en) Morten Ramm hos The Movie Database Rediger på Wikidata
* Morten Ramm på Youtube
* Morten Ramm på Snapchat
* Morten Ramm på Instagram
* Morten Ramm på Tiktok

 Wikiquote: Morten Ramm – sitater

|  |  |
| --- | --- |
| Oppslagsverk/autoritetsdata | VIAF
 |